На основу члана 119. став 1. тачка 1) а у вези са чланом 108. Закона о основама система образовања и васпитања („Сл. гласник РС“, бр. 88/2017, 27/2018-др. закони, 10/2019, 6/2020, 129/2021 и 92/23), члана 59. став 1. тачка 1) Статута Средње школе у Крупњу, према Упутству за израду акта којим установе образовања и васпитања прописују мере, начин и поступак заштите и безбедности деце и ученика („Сл. гласник РС”, бр. 67/2022), Школски одбор Средње школе у Крупњу на седници одржаној дана 28.11.2023. године, доноси

ПРАВИЛНИК

О ИЗМЕНАМА И ДОПУНАМА ПРАВИЛНИКА О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ УЧЕНИКА ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ ШКОЛА

Члан 1.

 У Правилнику о мерама, начину и поступку заштите и безбедности ученика за време боравка у школи и свих активности које организује школа прописују се мере, начин и поступак заштите и безбедности ученика Средње школе у Крупњу, број 1864-01 од 20.12.2022. године, члан 18. мења се и гласи:

„Члан 18.

Школа организује распоред дежурстава запослених, који је истакнут на огласним таблама у Школи.

Дежурни наставник, који дежура од првог часа, долази у школу 15 минута пре почетка наставе, а остали наставници 5 минута пре почетка часа од ког дежурају.

У циљу обезбеђивања физичке безбедности у школским зградама и у школском дворишту уграђен је систем видео надзора.“

Члан 2.

У члану 19. брише се реч „дежурства“.

Члан 3.

У члану 20. бришу се речи „или дежурни ученик“.

Члан 4.

Правилник ступа на снагу осмог дана од дана објављивања на огласној табли Школе.

|  |  |
| --- | --- |
|    | Председник Школског одбора  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Драган Дојић |

Правилник је заведен под деловодним бројем 1809-01 од 28.11.2023. године, објављен је на огласној табли Школе дана 29.11.2023. године, а ступио је на снагу дана 07.12.2023. године.

|  |  |
| --- | --- |
|    |  Секретар Школе  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ОСНОВ ЗА ИЗМЕНУ ПРАВИЛА ПОНАШАЊА

Законом о основама система образовања и васпитања и Упутством за израду акта којим установе образовања и васпитања прописују мере, начин и поступак заштите и безбедности деце и ученика није прописано да у школи дежурају ученици, па се у циљу заштите безбедности ученика за време боравка у школи бришу одредбе које се односе на дежурство ученика.